# Kelias ties Čufut-Kalės

Adomas Mickevičius

> Utwór opracowany został w ramach projektu Wolne Lektury przez fundację Wolne Lektury.

MIRZA

Pasimelsk, leisk pavadį, užsigrįžk, varguoli;
Čia jojikas arklio kojoms skiria savo protą[2].
Bingus[3] arklys! Matai, kaip žvalgo skrodės[4] plotą?
Klaupia, kilst! Išsitiesęs davė ton-pus šuolį,

Ir kabo. — Nežiūrėk ten! Tenai vyzdžio[5] puolį
Neatmuš Al-Kairo[6] versmakė[7] giedrota;
Ir ranka ten nerodyk, ranka neplunksnota;
Ir minties ten neleiski, nes bedugnės guoly

Kaip inkaras iš valties metamas in gylę[8],
Perkūnu kris, bet marių gelmės niškakėjęs[9],
Vaitį apvers ir stačiai nugrumzdės į žiotis.

KELEIVIS.

Mirza, aš dirstelėjau! Per pasaulio skylę
Mačiau… miręs apreikšiu, ką esmi regėjęs —
Žmonių kalba negali tatai[10] išgiedoti.

Čufut-Kalė — miestelis ant aukštos uolos; namai pakraščiu stovintys pa- našūs į kregždžių lizdus; takas, kur einama ant kalno, yra pa- vojingas it kabąs ties pakriaušiu. Pačiame miestelyje namų sienos vienijasi beveik su uolos rentiniu; dirstelėjus pro langą, žvilgis dingsta neišmatuojamoje gelmėje. [przypis tłumacza]

Čia jojiks arklio kojoms skiria savo protą. — Krymo arklys sunkioje ir pavojingoje kelionėje rodosi turįs tam tikrą atsargos bei tikrumo instinktą: pirm žengdamas, laiko koją ore ir, ieškodamas akmens, bando, ar tikrai galima žengti ir stoti. [przypis tłumacza]

Bingus — gražus, smarkus. [przypis edytorski]

skrodė — vandens išneštas griovys ar duobė. [przypis edytorski]

vyzdys — akies vyzdys. [przypis edytorski]

Al-Kalras — vietos vardas. [przypis tłumacza]

versmakė — šulinys. [przypis edytorski]

in gylę — į gilumą. [przypis edytorski]

niškakėjęs — neišvertęs. [przypis edytorski]

tatai — to. [przypis edytorski]